Čiuptuvai
Čiuptuvai – kai kurių bestuburių gyvūnų judrios išaugos, dažniausiai naudojamos maistui sugriebti arba judėti. Čiuptuvus turi įvairūs duobagyviai, šukuočiai, samangyviai, foronidai, pečiakojai, moliuskai. Dažniausiai būna išaugę žiedu apie burnos ertmę; kartais įtraukiami. Pilvakojai moliuskai čiuptuvais ne tik gaudo maistą, bet dar ir uodžia jį, samangyviai ir pečiakojai čiuptuvais kvėpuoja, galvakojams moliuskams jie padeda judėti.